"Tuld ma tulin viskama maa peale." Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Selle viisiga algas One Way saade!
Saate toob teieni misjoniühendus One Way Mission.
Tere tulemast saatesse!
Arto Sädeaho jätkab täna teemal "Jeesuse veri".
Enne näeme filmi One Way tööst Hiinas.
Lootus paremast homsest
One Way Hiinas
Hiina on võimsate vastuolude maa.
Esiisade traditsioonid ja iidne kultuuripärand
segunevad põnevalt 21. sajandi tehnoloogiauuenduste
ja majanduskasvuga.
Samal ajal käib riigis võimas vaimne murrang.
Meie tiim elab hutongi, ühe kitsastänava äärses hotellis.
Oleme tunnistajaiks hiinlaste argipäevale.
Reisi vältel on meil mitmeid toredaid kohtumisi kohalikega.
Kogeme pidevalt, kuidas eestpalved meid kannavad.
Tutvume Keelatud linna ja Hiina müüriga.
Müürile tõuseme suusalifti taolises tõstukis,
mis on vapustav kogemus vähemalt osadele meist.
Liftiteekonna vältel jääb meie alla mitmekümnemeetrine sügavik.
Müüri tipus avaneb muljetavaldav vaatepilt
raskestiläbitavale mäestikule, kust kunagi algas Mongoolia.
Hiinas käib võimas vaimne murrang.
Janu Jumala sõna järgi on suur.
Ühes Pekingi koguduses rõõmustas meid paljude noorte nägemine.
Meid tervitasid tuttavad lauluviisid.
Tipptunnil edeneb Pekingi liiklus 6-realistel sõiduradadel loiult.
Teel Pekingi äärelinna
on teel taustaks muljetavaldavad pilvelõhkujate tornid.
Vägevat majanduskasvu ei naudi aga kõik.
On ka reelt mahapudenenuid.
Lastekodus "Kaunid sadamad" hoolitsetakse mahajäetud laste eest,
kellest enamik on puudega.
Kui One Way Mission siin mõne aasta eest tööd alustas,
poleks keegi osanud arvata, milliseks see kujuneb.
Lastekodus sünnivad imed.
Lastekodu juhatab südamlik, usklik abielupaar Jean ja Paul,
kelle Jumal läkitas Pekingis One Way koostööpartneriteks.
Paljud hoidjad on vaatamata noorele eale
kogenud elu karmimat poolt.
Armastuse ja hoolitsuse õhkkonnas saavad nad rahus paraneda.
Lastekodu atmosfäär ja peretunne on intiimne ja turvaline.
Sellest saavad jõudu kõik.
Noored hoidjad kogunevad hommikul enne laste ärkamist ühispalvele.
Ka õhtuti kogunetakse Jumala sõna äärde.
On hommik. Lapsed ärkavad oma võrevoodites.
Pärast hommikuprotseduure järgneb hommikusöök.
Selle poisi nimi on Boaz. Ta sündis südamerikkega.
Lastekodusse saabus ta 14-kuuselt, kuid kaalus vaid 2,5 kilo.
Tema seis oli väga tõsine ja ta oli suremas.
Lastekodu poleks ehk julgenud teda vastugi võtta,
kui oleks teatud tema seisundi tõsidust.
Boaze eest hoolitsemine oli raske, sest ta ei suutnud isegi eriti süüa.
Hoidjad pidid teda algul ööpäevaringselt valvama.
Nad lootsid siiski, et kuna Jumal oli Boaze lastekodusse toonud,
suudab Ta ka poisi tervendada.
Nad jätkasid kannatlikult tööd.
Täna on Boaz palju tugevam ja kaalub ka rohkem.
Boaze ellujäämine on võimas palvevastus
nii lastekodu personalile kui Soome eestpalvetajatele.
Kui Boaz jõuab nõutud kaalu, läheb ta südameoperatsioonile.
"Kaunid sadamad" said uued valgusküllased ruumid.
Müüridega kaitstud õuele rajati rikkalik aiamaa,
kust saab söögilauale puhtaid juurvilju.
Avarast mängutoast pääseb otse hoovi,
kus lapsed iga päev õues käivad.
Nüüdki päike paistab ja peab välja pääsema.
Väiksed jalad lupsavad kingadesse.
Lapsi vaadates täitub süda tänuga.
Nende väikeste kohta ütles Jeesus:
"Vaadake ette, et te ühtainustki neist pisikestest ei põlgaks."
Siin kogevad nad armastust ja hoolitsust,
kuni pääsevad palve toel adoptiivperedesse.
One Way Soome tiimile on lastekodu külastamine
reisi kaalukaim osa.
Tutvume laste argipäevaga.
Osa tiimiliikmeist on aastaid lastekodu sponsoriteks olnud.
Neile tähendab visiit kinnitust sponsorvanema kutsele
ja eestpalvele.
Lastekodus valitseb soe õhkkond.
Lapsed muutuvad hoidjatele peagi kalliteks.
Väljakutse ongi selles, kui laps läheb adoptiivperesse.
Adoptiivvanemad kutsutakse tavaliselt mõneks päevaks lastekodusse
lapsega tutvuma.
See on osutunud kasulikuks nii lapse kui vanemate seisukohast.
Hoidjad jäävad samuti last igatsema
ja nii on pehme üleminek neilegi lihtsam.
Siiski nutavad hoidjad iga lahkunud last taga.
Lastekodu sponsorvanemad ei saa omale isiklikku last,
sest lapsed on kodus vaid seni, kuni neile leitakse adoptiivkodu.
Ometi võib laste siinveedetud aeg olla tulevasele arengule oluline.
Paljudel lastel on huule-suulaelõhe või südamerike.
Lapsed pääsevad operatsioonile, mis aitab neil normaalselt areneda.
See kõik nõuab raha ja avatud südameid,
kes jaksavad ustavalt ja palvetades toetada
nende väikeste esimesi samme.
Seepärast vajame hädasti uusi sponsorvanemaid ja toetajaid.
Nüüd on järg õpetuse käes.
Pastor Arto Sädeaho õpetab Jeesuse verest.
One Way pühapäevapidu kell 12.00, Vuorikatu 19, Helsingi
Oleme täna siin, kuna teame, et meid on vabastatud,
lepitatud, lunastatud, õigeks tehtud
ja ühel päeval näeme Teda palgest palgesse.
See on võimas mõte.
See tekitab sellist hõiskamist, et enam paremaks minna ei saa.
Mulle meenus midagi, kui palvetasin,
et Issand hoiaks röövlite ja politsei eest.
See on misjonäri palve
ega püüa õõnestada ametivõimude meelevalda.
Olen misjonipõllul avastanud, et sellest on abi olnud.
Naaseme teema juurde.
Ohvrisurm oli täiuslik ja piisav.
Leivamurdmises on neli dimensiooni.
1. Kor 11. peatüksi on asju, millele tulesk tähelepanu pöörata.
25. salm ütleb: "Tehke seda minu mälestuseks."
Leivamurdmises vaatame tagasi sellele, mis on toimunud.
Fookus on sellel, et meie eest on antud ohver
ja see tagab meile sissepääsu kõige pühamasse paika.
Rist annab meie usuelule jõudu.
"Ustav on see sõna ja väärib igati vastuvõtmist."
Kristus on meid lepitanud ja meie eest surnud
ning selle alusel võime edasi minna.
Risti evangeelium.
Paulus keskendus Kristusele, ja Temale kui ristilöödule.
Me ei kuuluta mitte üksnes surnud, vaid ka ülestõusnud Päästjat.
Vaatame leivamurdmises ka tulevikku.
26. salm ütleb: "Kuni Ta tuleb".
Osaleme leivamurdmises seni, kuni Ta tuleb.
Uus Testament mainib Jeesuse teist tulemist
ja naasmist maa peale üle 300 korra.
Leivamurdmises osaledes kuulutame samas,
et Issand pole veel tulnud
ning endiselt on pääste ja armu päev.
Leivamurdmisel kuulutame, et endiselt tuleb minna
ja kuulutada ning teha senisest veel suuremaid tegusid,
nagu Jeesus ütles.
Kuna Tema on meie usu alustaja ja täidesaatja
ning tõeline kogudus tahab kiirendada Jeesuse naasmist.
Peetruse kiri räägib, et kiirendame Issanda päeva tulemist.
Meie osa on kiirendada Jeesuse naasmist,
kuulutades evangeeliumi kõikide rahvaste seas.
Jumal usaldab kogudusele ja usklikele teatud valdkondi.
Enda valdkonnast olen juba rääkinud.
Usun, et igaühel meist on oma osa Jeesuse tuleku kiirendamises.
See on koguduse vastuvaidlematu ülesanne.
Kogudus, kes unustab, et tuleb minna,
hakkab paigal tammuma, kaotab elujõu ning stagneerub,
hakkab isekeskis tülitsema, ja nii need kogudused purunevad.
Vaatame tagasi ja tulevikku ning ka sissepoole.
Uurime ennast. Salm 28 ütleb: "Katsuge end läbi."
Oleme meistrid teiste läbikatsumises. Uurime pidevalt teisi,
kui ebatäiuslikud nad on, ja mida see tegi ja too ütles
ning ei saa ta millegagi hakkama.
Ennast uurides jõuame järeldusele, et peame meelt parandama.
Tahame tulla Tema risti jalamile,
paluda, et Kristus Jeesus puhastaks meid oma verega
kõigest patust, kõigest, mis meie teekonda aeglustab;
ja koormatest, mis pole tingimata patud,
kuid aeglustavad meie teed.
Tundub, et soomlase rahvusomadus on olla koormakandja.
Meil on pidevalt koormaid ja me ei suuda selga sirgu lüüa,
kuna on nii raske ja on sügis ja on pime jne.
Ma ei kuule ühtki 'Aamenit'. Aga kõlab tuttavalt, kas pole?
Heitke oma koormad Tema peale, Tema peab nende eest hoolt.
Need on vabastavad sõnad.
Kui end läbi katsuksime, ütleb 1. Kor 11:31.
See viitab ka sellele, et kui me end läbi ei katsu,
ei suhtu me leivamurdmisse selle vääriliselt.
Seepärast on meie seas palju haigeid.
See pole mõeldud süüdistamiseks, kuid Paulus räägib ka sellest,
et leivamurdmisse tuleb suhtuda selle vääriliselt.
Tervenemine on evangeeliumi lahutamatu osa.
Räägitakse täis-evangeelsusest, full-gospel (ingl. k).
Täielik evangeelium tähendab kuulutada pattude andekssaamist
Kristuses Jeesuses, ning ka tervenemist ja vabanemist.
See evangeelium kehtib veel tänapäevalgi.
Lahjendatud evangeelium seda ei kuuluta
ega huvita kedagi. Vähemalt mind mitte.
Aga evangeelium, mis on vägi igaühele päästeks,
see huvitab.
Tänane hukkuv, janunev, segaduses, väärtused kaotanud maailm
vajab täielikku evangeeliumi, mis muudab, vabastab ja tervendab.
Sellel on tervendav mõju.
Juba oma koormate jätmine tekitab parema tunde.
Teame, et Tema, kes alustas meis head tööd,
on vägev seda ka lõpule viima, kui jääme Temasse.
Peame oma elu otsustes kogu tähelepanu Talle andma.
Vaatame tagasi, ette- ja sissepoole, aga ka väljapoole.
Tuleb meeles pidada, et meid on teisigi.
Pole vaid 'mina, mina, mina' üksi, vaid on ka teisi.
Leivamurdmiseski on tegemist ühtsuse söömaajaga.
"Oodake teiste järgi".
Sümbolinagi oleks tore, et kõik osaleksid üheaegselt.
Üldiselt osaletakse leivamurdmises ükshaaval,
kuid toiminguna siiski ühiselt.
Võtmeks selles ühtsuses on meenutada,
et osaleme uues lepingus.
Jeesus andis meile uue käsu, et armastaksime üksteist.
Paulus kirjutab 18. salmis:
"Olen kuulnud, et teie seas on riidu."
Teame, et koguduse sisetülide kohta ei pea kaugelt näiteid otsima.
Kõikjal on inimesi, kes elavad veel vanas nahas,
ilma eriliste muutusteta, kuna ei anna Kristuse tööle ruumi.
Seal, kus valitseb Kristuse Vaim, vaibuvad ka tülid.
Kui meis ei valitse Kristus, pääseb esile meie vana inimene,
mistõttu kaitseme oma huve,
selle asemel et Kristuse meelt omada.
Koguduste kohta tehti uurimus.
70% kogudustest lahkujaist teevad seda solvumise tõttu.
Põhjused kõlavad tihti väga vaimselt,
kuid põhimõtteliselt on tegemist solvumisega.
"Mulle ei pöörata tähelepanu; mind ei hinnata;
minu vastu on eksitud."
Inimestel on igasugu tundmusi ja siis nad arvavad,
et olukord muutub, kui minnakse teise kogudusse,
mõistmata, et nad viivad oma probleemid sinna kaasa.
Kui me oma probleemidega ei tegele,
ei saa me neis kunagi ka kasvama.
Kui sul on probleeme, jää paigale ja vaata peeglisse,
ning palu Pühal Vaimul näidata, kuidas sa muutuda võiksid.
Kummalisel kombel hakkab keskkondki muutuma,
kui me ise muutume.
Mõjutame keskkonda kas positiivselt või negatiivselt.
Meie halb suhtumine
peegeldub ka viletsa suhtumisena meie suhtes.
Koloslaste 3:13 ütleb:
"... üksteisele andestades, kui kellelgi on teise vastu kaebust."
Ei öelda, et tuleks oodata, kuni see, kes sinu vastu eksis,
end alandaks ja sult põlvili andeks paluks,
et sina armulikult andestada saaksid.
Öeldakse: Andestage, kui kellelgi on teise vastu kaebust.
Andestamine on Jumalale kasutuskõlbulik olemise
olulisim tingimus.
Kui andestame ja elame andestamise hoiakus,
mis ei sõltu tundeist, vaid on tahte valik,
aitab see meil ka õnnistuskanaliks olla
ja ise õnnistust kogeda,
kui hindame leivamurdmises seda, mis Ta meie heaks teinud on.
Vaatame, mida ütleb salm 30:
"Seepärast ongi teie seas palju nõrku ja põduraid
ning paljud on surnud.
Kui me aga iseenda üle õigesti otsustame,
siis ei mõisteta meid hukka;
kui meie eneste üle mõistame kohut, siis Issand kasvatab meid,
et meid koos maailmaga hukka ei mõistetaks."
Kui räägime tervendavast väest, mis meid kaitseb,
annab meile tervist ja meelsust, mis aitab vastu pidada,
on see osa uue lepingu tõotustest.
Uus leping on vanast parem.
Uus leping toob parema jõu ja parema lootuse kui vana.
Me ei pea enam toetuma käsule, vaid käsutäitjale Jeesusele Kristusele.
Heebrealaste 9:26 ütleb, et sellest ohvrist piisab.
Jeesus ohverdas end vaid korra, läks oma verega kõige pühamasse.
Kui alahindame seda, mida Jeesus meie heaks tegi,
võib meie elus nii mõndagi juhtuda. Me ei toetu täielikult Kristusele.
Näeme ühiskonnas, kuhu see viib, kui Jumala armu tööd ei hinnata.
Mainisin seda juba alguses.
Kui me Kristuse kallist päästetööd ei hinda,
on seda vahel meie elustiilis näha.
Selle tulemusel võib vale elustiil meid enneaegu hauda viia,
kas purjutamise või uimastite läbi,
või teiste Kristuse antud väärtuste ignoreerimise läbi,
mida Jumal tahab, et järgiksime.
Kokku tulles tunnistame nähtamatule maailmale,
et Kolgatal saavutati võit, kõik seaduse nõuded on täidetud
ja Issand hankis meile seadusliku õiguse.
Esimene abielupaar müüs saatanast petetunua
valitsuse selle maailma üle.
See kuulus neile, kuid nad müüsid selle saatanale,
kes neid pettis.
Kristust, teist Aadamat, ei petetud. Ta ei lasknud sel juhtuda.
Ristisurmaga hankis Jeesus seadusliku õiguse meie üle,
kes olime müüdud patu orjaks.
See on suur vaimne tõde, mille mõistmine meid vabastab
ja toob kergenduse koormatest. Näeme, et asi polegi nii hull.
Kristus on käsuseaduse lõpp; ma olen vaba.
Võin ülistada Kristust vabalt, muretsemata, koormateta.
Koormad jätame risti jalamile ja võime rõõmsalt teed jätkata.
See on tänaseks kõik.
Aitäh vaatamast! Kohtumiseni nädala pärast!
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
Tõlge: Monika Jaaguri